IKTATÓSZÁM: 7/76-51/2021 TÁRGY:**Az ECSGYK engedélyezett álláshelyeinek megállapításáról**

Melléklet:.

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2021. november 23.**-**i NYÍLT ÜLÉSÉRE

Előterjesztő: PFEFFER JÓZSEF ELNÖK

előterjesztés készítője: Gusa Erna szociális és gyermekvédelmi ügyintéző

ELŐADÓ:Pfeffer József elnök

HIVATALI KOORDINÁTOR: .

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

Tisztelt Társulási Tanács!

Az szociál- és nyugdíjpolitikáért felelős miniszter az Esztergár Lajos Család- és Gyermekjóléti Szolgálat és Központot közleményében kijelölte fogyatékosügyi tanácsadás feladat ellátására. A feladatot az intézmény az alábbiak szerint köteles ellátni:

A szociális igazgatásról és a szociális ellátásokról szóló 1993.évi III. tv. 64. § (9) pontja szerint: a gyermekek védelméről és a gyámügyi igazgatásról szóló 1997. évi XXXI. törvény 40/A. § (7) pontja alapján kijelölt család- és gyermekjóléti központ fogyatékosságügyi tanácsadást biztosít. A fogyatékosságügyi tanácsadás keretében a gyermekjóléti központ elősegíti a fogyatékossággal élő emberek és családtagjaik információkhoz, szolgáltatásokhoz való akadálymentes hozzáférését, valamint az egyenlő esélyű hozzáférés megvalósulását.

A szociál- és nyugdíjpolitikáért felelős miniszter a kijelölésről szóló közleményt az általa irányított minisztérium honlapján és a Szociális Ágazati Portálon közzétette, mely az előterjesztés mellékletét képezi.

Fentiek alapján az intézmény álláshelyeinek száma a fogyatékosságügyi tanácsadói tevékenység ellátására két fővel megemelkedik, így az engedélyezett álláshelyeinek száma: 2022. január 1-jétől 133,5 főről 135,5 főre emelkedik.

A fedezetet állami támogatás biztosítja, a Magyarország 2022. évi központi költségvetéséről szóló 2021. évi XC. törvény 2. mellékletének 1.3.2.2. „család és gyermekjóléti központ” jogcíme szerint.

Kérem, a Tisztelt Társulási Tanácsot, hogy az intézmény álláshelyeinek számát a fenti változásokkal szíveskedjen engedélyezni.

Pécs, 2021. november 15.

**Pfeffer József**

a Társulás elnöke